N. 3 * MARC 2017 


Spedizione in Abbonamento Postale - D.L. 353/2003 
(conv. in L. 27/02/2004 n° 46 art. 1, comma 2, DCB Udine 662/96 Filiale di Udine 


(1077 - 2017) 940 AGNS DE PATRIE 





www.lapatriedalfriul.org 


SFUEI MENSIL INDIPENDENT 


DIREZION E AMINISTRAZ. - UDINE - VIA DEL COTONIFICIO 129 


a EDITORIAL È 


LA AUTONOMIE: 


UNE COPIE 3 EUROS 





LA PATRIE DAL FRIÙL 


info@lapatriedalfriul.org 


Tassa pagata / Taxe perçue Udine Italy - mensile / mensîl spedizion in abonament postàl Poste italiane s.p.a. 








un gnove idee politiche 


eo Sandro Fabbro 


reparant la presentazion 

dal libri di Roberto Meroi 
Intervista immaginaria a Tiziano 
Tessitori, mi soi fat, tant che 
studiòs e ancje tant che autonomist 
furlan, ciertis domandis “di fonde” 
che no mi jeri mai fat prime cun 
serietàt. 
_Tessitori, parlamentàr furlan, 
calcolàt il pari de Regjon 
Autonome Friùl-Vignesie Julie, 
intal periodi 1945-47 al meta 
pont, cu la Associazion pe autonomie 
furlane, la propueste di une Regjon 
Friùl di proponi e di fà aprovà ae 
Costituente. Ma di dulà nassial 
chest concet di Regjon autonome? 
Il concet di regjon intal timp al è 
passàt di concet descritîf (regjon 


& a pagjine 2 
SI INVIIN LIS UTI 
TRA MIL BERDEIS 


© a pagjine 4 
Il gnûf museu 
longobart di Romans 


& q pagjine 5 
Tiziano Tessitori 
al torne a fevelaà 


Interviste imagjinarie 
al grant politic dal passat 
intun libri di R. Meroi 


& a pagjine 7 
No son peraulis 


VERA HLA 

Bete di Spere nus spieghe 
lis peraulis strambis 

che si sintin ator. 

E va indevant la rubriche 
dute di ridi dal an passât 


© a pagjine 8 
Slovenie e Europe 


Ogni mês un voli su ce che 
al sucêt fûr de Patrie 


© a pagjine 12 

In ché dì 

La zornade di un furlan 
cjapàt dentri tal tramai 
de storie. 

La gnove rubriche 

di Agnul Floramo 





A 


fisiche, dopo sociâl e antropiche) a 
chel di “guvier” de regjon (dal verp 
latin regere). Ma Regjon autonome 
al è alc di plui: al ten dentri il 
concet di un guvier - de regjon - di 
bande di se stesse e, duncje, cuntun 
control decisîf su lis sòs risorsis 
in jessi e su lis sòs potenzialitàts 
futuris. 

_Chest mi fâs pensà che il pinsîr 
regjonalist e autonomist al sedi 
distant des grandis tradizions 
filosofichis politichis ocidentàls 
dal Votcent incà; ven a stài, la 
tradizion marxiste (la storie fate 

di lote tra classis) e ché liberàl (il 
primât de libertàt individuàl). 

_Il regjonalisim autonomist al è 
orizontàl, comunitari e forsit no 


propit urban industriàl. 

Al è inlidrisàt tal teritori, aes sôs 
carateristichis e aes comunitàts che 
a vivin li. Nol calcole lis classis o i 
individuis tant che subiets dotàts 
di un cualchi primàt particolar, 

ma ju integre intun contest di 

“vite cuotidiane” che e permet il 
superament pragmatic sedi dal 
conflit di classe sedi dal isolament 
dat dal individualisim borghés. 
_In plui, jessint autonomist, al 
smire al autoguvier ancje pal 

plasé intim di restà “libar” dai 
condizionaments dai podés di nivel 
superiòr. Il spazi politic di cheste 
concezion dal mont al è dal sigùr 
“tiere” a pet dai filons centrài dal 
marxisim e dal liberalisim e al è 


ə Avril a Sapade 


cun tante voie di Friul 


e David Zanirato 





Tal mês di Avrîl dal an passât a 


Gardiscje al anunzi i jere stât dât 
acet cuntun grant bati di mans: 
la Fieste de Patrie dal Friù! dal 
2017, a distance di 940 agns de 


fondazion dal Stât patriarcjâl, e à di 


jessi celebrade a Sapade/Plodn. La 


sperance chê volte e jere chê di podê 


festezâ finalmentri il tornâ in Friûl 
dal comun dal Cjadovri, che al sta 


spietant dal 2008 che il Parlament 
al fasi bon il passaç di Regjon daûr 
de volontât dai citadins sapadins 


che si son esprimûts cul referendum. 


Propit dodis mês fa, dì sù dì jù, il 


Senât al veve tradît ancjemò une 


volte lis spietis di dute la comunitât. 


Dopo jessi rivàts adore a fà passà 
la leg pal passag di regjon tes dòs 


comissions di Palaç Madama (Belanç 


delimitât, di une bande, de dotrine 
sociâl de Glesie, cui principis di 

ben comun e di sussidiarietàt (che 
al postule un primàt de persone 
sul stàt) e di ché altre dal pinsîr 
anarchic classic (no chel nichilist e 
individualist), che al postule la “no 
jerarchie”, formis policentrichis di 
podé, la solidarietàt. Pûr lontanis 
tra di lôr su ponts fondamentài 
(tant che l'ùs de violence e la 
proprietàt privade), dutis dôs lis 
concezions a son “utopiis” no 
autoritariis, no planificadis e 
nancje imponudis dal alt e che a 
puedin realizàsi intal moment che 
a son condividudis e partecipadis 
dal bas. 

(al va indevant a pagj. 8) © 


e Afârs Costituzionéi), sul plui biel, 
cuant che si doveve calendarizà 

la discussion in aule, une part di 
senatòrs dal Partît Democratic, 

cul benstà dal Guvier, a àn decidùt 
di tirà a dilunc il dut, cjapant 

timp, tirant fùr gnovis scusis e 
discjadenant la rabie de popolazion, 
dai aministradòrs e dai politics 
locài. Di ché volte, no si à savùt plui 
nuie. 


CUMÒ, CHE SI SVICINE 
L’'APONTAMENT DAI 3 DI 
AVRÎL, in gracie di cheste Fieste 
l’auspici di ducj i furlans e soredut 
dai sapadins, al è naturalmentri 
chel di tornà a scjassà l’arbul de 
politiche romane, simpri plui 
ingredeade. Lu spere ancje il sindic 
di Plodn, Manuel Piller Hoffer 
che, preseant il sostegn dal Friùl a 
cheste bataie, al è strac di continuà 
a fà vivi tal limbo il propri comun, 
che di une bande al varès bisugne 
dal supuart furlan pal sostegn dal 
sisteme turistic local, e di ché altre 
si scuintre cuntune regjon Venit che 
e à pensàt di dà une man dome a 
chei paîs di confin cul Trentin e il 


Sudtiròl. 


NO STIN A DISMENTEÉASI CHE 
PAL SO SIGNIFICAT, il 3 di Avrîl 
al rapresente dut câs un moment 
impuartant pe comunitàt furlane, 
une vere fieste par memoreà e par 
tornà a pensà in clàf moderne 

aes formis di autoguvier e di 
rapresentativitàt che, par tancj 
agns, a àn caraterizade la Patrie dal 
Friùl. E alore, ai 3 di Avrîl ducj a 
Sapade.Il 

Se no CUMÒ, 
cuant? 


Ce che al è daùr a sucedi intal 
Pd al è l'ultin segnal dal sdavàs 
de politiche taliane, di une classe 
politiche buine dome di curà i 
siei interès di caste, proponint un 
model di societàt centraliste che 
e esclùt, di fat, la maiorance dai 
citadins no dome dal control des 
istituzions, ma ancje le somet ae 
logjiche de ineficience mafiose, 
de mancjade poie aes fassis plui 
debilis e ae sumission a centris 
finanziaris cence scrupui e mots 
dome de logjiche dal profit e di un 


capitalisim aromai cence control. 


XK Inte fotografie di une italiute 
mandade in nuie, nol è dome il 
Pd: i tegnin buine compagnie i 
partîts dal centri diestre, dulà che 
Forza Italia e je aromai sometude 
aes sbaradis leghistis, che il lòr 
leader Salvini al à la muse rote di 
fàsi imortalà in bande dal manifest 
famôs cu la imagjin di un cjàf 
piel rosse e la scrite «No fasarìn 
la fin di une risierve indiane», 
metint une maiute cu la inficje di 
Trump. Sì, chel president che, a 
pene elet, tant che prin at de sò 
aministrazion, al à decidùt di fà 
passà l'oleodot sui terens sacris 
dai Sioux, cundut de resistence 
incagnide di chescj ca. 


> No se puartin fûr miòr i 
Cinque Stelle ae prime prove 
impuartante di aministradòrs, cu 
la al sindiche Raggi buine in pòcs 
mês di imità i siei predecessòrs 
inte gjestion de capitàl. 


> Che si tegnin Rome, che 

si tegnin lis beghis de campe e 
de diestre, che si tegnin ancje i 
traditòrs dal federalisim, chei che 
aromai cence tricolòr no fasin 

un pas in barbe a Pontida e al 
Parlament dal Nord, ma intant in 
Friùl ce fasìno? 


Xk Devant dal sveàsi de cussience 
autonomiste, cuasi une dibisugne 
in chest panorame misar, aromai 
verificade dal sucès di tantis 
iniziativis, dal interès mediatic 

che le cengle, dai pinsîrs che e 

(al va indevant a pagj. 2) © 

Se no cumò, cuant? 


provoche intes dependance locàls 
dai partîts talians, in tancj aromai 
a domandin la rapresentance 
politiche di chest sintî. Une 
esigjence che no rivuarde dome 
cualchi furlanist iluminàt, chei 
cuatri gjats cemût che ju definive 
Tondo, ma che e slargje lis sôs 
basis di consens tra sindics, oms e 
feminis de culture, de scuele, dal 
mont sindicàl e produtîf, de glesie 
furlane. 


XK Une propueste, ma lu definirès 
un ultimatum, e je partide dal Paz 
pe autonomie che al à proponùt doi 
emendaments sempliss di presentà 
in parlament par consintî ae 
minorance furlane di podè elei i siei 
rapresentants cemùt che za si pues 
fà in Trentin - Sud Tirôl e in Val di 
Aoste, ma no in Friùl e Sardegne. 
Dignitàt pàr, insume. 

O viodarìn se i parlamentàrs 
furlans a varan chest cùr dopo 
jessisi incjocàts a peraulis in difese 
de autonomie e de specialitàt. Jo no 
1 cròt. 


KK Se chest nol sucedès, il Paz al è 
pront a formalizà la sò jentrade in 
cjamp par difindi i interès dal Friùl. 
Nissune crogule duncje pai partîts 
o pes formazions talianis, nissun 
acuardi eletoràl, ma biadelore la 
pussibilitàt di autorapresentàsi. 


Xk Une pussibilitàt reàl pal 
popul furlan di no vê di dipendi 
di segretariis di partît romanis o 
milanesis. 

Une ocasion, forsit la ultime, di 


jessi parons dal nestri destin. E 


ERK 





DANUS UNE MAN 
5 PAR MIL 


Ancje chest an, cu la declarazion 
dai redits tu puedis dài une man a 
La Patrie dal Fridl, il mensîl 
dut in lenghe furlane dal 1946. 
Nol coste nuie, baste meti il numar 


01299830305 


te casele juste: 


bll hi Wi EL RL EA L A A FE ILA 


EE morra. Bon o ombe e LA EN em eo i Ta ledan 





- Fine achi = 
crims a OT a mm eem] 

SOSTEGNO DEL VOLONTARIATO E DELLE ALTRE 

ORGANIZZAZIONI NON LUCRATIVE 
DI UTILITÀ SOCIALE, DELLE ASSOCIAZIONI 

DI PROMOZIONE SOCIALE E DELLE ASSOCIAZIONI 

E FONDAZIONI RICONOSCIUTE CHE OPERANO 

NEI SETTORI DI CUI ALL'ART. 10, C. 1, LETT. A9, 

DEL D.LGS. N. 460 DEL 1997 


e firma la destinazion dal 5 par mil 





Ur vevin dit che nol sarès cambiàt 
nuie par lòr, che anzit e sarès stade 
«une grande ocasion di incressite 
pal teritori» e cussì i vigjii, che di 
comuni a son deventàts de Uti 
Friuli Centrale, a àn crodût. Invezit 
ur à tocjàt di là in place ai prins di 
Març par vie che, a pene inviade 

la Uti, ur àn dite che no vevin plui 
dirit ai 80 euros al més di indenitàt 
pal fat che a puartin la pistole. E 
cussì... Jù siopar. 


MA IN AGJITAZION A SON 
ANCJE CHEI CHE A SON FÙR 
DES UTI, vena stài la cincuantine 
di sindics che no àn aderît a 
nissune Union e cumò a domandin 
di jessi «comissariàts». Il motîf? La 
Regjon e da un soreplui aes Użi par 
gjestî lis funzions in associazion, e 
chei che a decidin di fâlis di bessòi 
— come i Comuns dal «no» - a àn 
di paiàlis di bessòi, cul lôr belang. 
Il pericul al è che dopo «la Cort 
dai Conts nus contesti un dam 
erariàl». Inalore, «la Regjon che 
nus comissarii e che nus fasi cussì 
rispietà ce che al è stabilît par leg, 
ven a stài che tes Ufi bisugnave 
jentrà», a àn dit chê altre dì. 

Di storiis di chescj dîs, daspò che 
lis Uti — 18, rivadis cu la riforme 
dai ents locài de Regjon — a son 
inviadis di un pont di viste operatîf, 
si podarès contànt une vore par dî 
che l'inviament nol è sempliç ancje 
se no dapardut si è intune Babél. 


DUT CÂS LA SITUAZION DI 
TRANSIZION SI SINT UNE 
VORE, come che e pant la sielte 
fate te Uti Destra Isonzo, ven a stài 
Cormons e dulintor, là che par fà 
capî ae int ce che a fasin lis Użi e 
dulà che si à di cjatà lis rispuestis 
a àn metàùt sù un ufici di pueste in 
ogni Comun. «Alì — a àn spiegàt - 
la int e podarà là a domandâ ce che 
e je la Uti». 

In chest periodi si cjatin ancje 


Al sune il telefon li dal Fogolàr 
furlan di Milan la joibe di sere. 

Al è il president, nol sta ben ma 

al clame dut câs i siei arléfs che 

a son li adun, ancje cence il lòr 
mestri, par controlà che al sedi 

dut a puest in ché lezion di lenghe 
furlane, apontament che si ten ogni 
setemane di 19 agns. Alessandro 
Secco, il “mestri”, al è mancjàt pòcs 
dîs daspò di ché clamade. «Nol à 
molàt fin tal ultin, al è stàt presint e 
al à tignût di voli dutis lis ativitàts 
dal Fogolàr fin ae fin» al conte 
Marco Rossi, vicepresident dal 


Fogolàr. 


SANDRI DAI JURIS, CUSSÌ 
CLAMÀT DAL NON DI FAMEE 
che al è deventàt chel dal borc di 
Tarcint li che al è nassàt e li che al 
tornave ogni volte che al podeve, al 
è mancjàt par une malatie ae fin di 
Fevrâr. Al veve a pene finît 85 agns. 
Laureàt in Chimiche industrial a 
Bologne, al jere a stà a Milan dal 
1958, tant che dirigjent aziendàl 
ae Pirelli. Pe stesse aziende al jere 
ancje stàt ricercjadòr in Americhe. 
Ma cheste e jere dome che une 
part de sò vite plenone. Secco al 
jere un cognossidòr des lenghis: 
sloven, rus, ebraic, inglês, todesc. 


Si inviin lis Uti; 
ancjemò dut di viodi 
ce che al sara 


eo Antonella Lanfrit 





Comuns che, dopo doi agns che i 
confins des Ufi a son stàts segnàts, 
a àn decidût di lâ a marît di une 
altre bande. Al è il càs di Grau, che 
ché altre dì al à votàt di saltà fùr de 
Uti Carso Isonzo e di passà cun chê 
dal Agro-Aquileiese. 


GNOVIS UN GRUM BUINIS A 
RIVIN INVEZIT DE UTI DELLE 
VALLI DELLE DOLOMITI 
FRIULANE, che la presidente 
Debora Serracchiani, ché altre dì 

a Manià le à definide «un model a 
nivel internazionàl e che e sta par 
frontà impegns impuartants pal 
svilup dal teritori». E je une Uti, e à 


zontàt, che e «sta lavorant un grum 


ben e e je indevant la elaborazion 
dal plan pal svilup». Contentons 
ancje a Davian pes prospetivis 
viertis cu la partignince ae Uti dal 
Livenza, Cansiglio e Cavallo. «O 
podarìn destinà i bêçs par fà oparis 
publichis in forme plui apropriade, 
a son risorsis che cumò a son 
blocadis di vincui burocratics», al à 
dit il sindic. 


IL COMUN DI REANE, 

INVEZIT, AL STA PAR DECIDI 
DI PUARTÀ IN TRIBUNAL PE 
PRIME VOLTE UNE UTI, ché dal 
Friuli Centrale, par vie che tal dividi 


Cungjò Sandri Secco, 
president dal Fogolar 
di Milan. Un “vecjut” 

zovin di spirt fin tal ultin 


e Natascia Gargano 





Al veve un grant interès pe ricercje 
linguistiche ereditade dal pari 
Osiride. Cun lui, tal 1976, al veve 
publicade une traduzion par furlan 
des flabis di Charles Perrault. Il 
furlan, lenghe che e cjacarave ancje 
la femine Elena, lombarde, e lis 


dôs fis Alessandra e Miranda, lu 


insegnave cun passion al Fogolàr di 
Milan. «Le veve sù cu lis peraulis 
inventadis dal furlan di cumò» al 
conte Rossi. 


MA LA POLEMICHE E JERE TAL 
SÔ DNA, E te sò muse soradine 
cuant che al saveve di fale. «Al 

jere un bruntulon di nature» al 
ricuarde cun afiet il vicepresident 
«al jere il so môt di fà, la sò fuarce. 
Come cuant che al à cridàt a Dino 
Persello parcè che nol veve imparàt 
avonde ben i tescj par furlan dal 
spetacul “La Marcolfa” di Pietro 
Zorutti. Lis à sintudis ché volte!». 
Nancje la autoironie no i mancjave: 


i bégs par invistiments rivàts de 
Regjon al è stàt escludût stant che 
nol à aprovàt il Statàt de stesse Użi. 
In sumis, tocjarà viodi cemàùt che il 
procès al larà indevant par tirà une 
conclusion. Il 


— < o 


Cemůût 
che a funzionin 


Lis Uti (Unioni Territoriali Inter- 
comunali) a àn la assemblee, il pre- 
sident e l'orghin di revision. Al è 
previodùàt che a puedin vê - ma in 
realtàt si sta mostrant une sielte cuasi 
obleade se si à di falis funzionà - un 
diretòr. 

La assemblee de Uti e je formade 
dai sindics dai Comuns che a parte- 
cipin e e je l'orghin di indregament e 
di control politic e aministratîf. Ogni 
component che al scjàt di sindic al 
scjàt ancje de assemblee, fâle che pal 
sindic president che al reste su la sen- 
te fintremai che si elei il sò sostitàt. 
Nissun al à dirit a vê une indenitàt 
o un gjeton di presince. Nancje il 
president, che al è elet de assemblee. 
Ta chestorghin nol vàl un cjàfun vôt, 
ma il pés di ogni sindic - se tal Statàt 
nol è stàt scrit alc di diferent - al val 
daûr di chel che al è previodùt te leg 
24/2016: fintremai a 3mil animis 1 
vòt; di 3mil a fintremai 10mil, 2 vòts; 
di li e fintremai a 15mil, 4 vôt; 6 vòts 
di 15mil a 30mil; 9 véts di 30mil a 
50mil; 12 vôts di 50 a 100mil e plui. 
Il president al dure te incarghe 3 
agns, al nomene il diretòr, al cjale 
che a funzionin i uficis, al da incarics 
dirigjenziài, al nomene responsabii 
dai uficis e dai servizis e al nomene i 
rapresentants de Union tai ents e tes 
istituzions. 

Il diretòr al à responsabilitàt mana- 
geriâl, al à il compit di gjestî e di atuà 
lis liniis programatics de Użi. Al à un 
contrat di lavòr a timp determinàt di 
nature privade. (A.L.) 


un dai siei ultins editoriài dal 
gjornàl trimestràl de associazion 
milanese al veve tant che titul Un 
insano vecchietto. Epitet, sintàt 

tun film di Woody Allen, che la 
femine Elena i veve dat e che lui 
al veve fat so. E cussì ancje i siei 
nevòts, che a vevin tacàt a dopràlu 
pal nono. «Il significàt dal inglês 
insane al è: “mat, alienàt, fûr cul 
cjàf” o, in maniere plui garbade, 
“cence sintiment”» al scriveve. 

«Al va un tic miòr cul talian: 
“dominato da forze irrazionali, 
ma talvolta crudeli”, al scrîf un 
dizionari autorevul. Duncje stait 
atents, nevoduts miei!». «La sò 
carateristiche plui fuarte e jere la 
sô curiositàt» al zonte Rossi. «Al 
domandave simpri dut, al voleve 
savé cemût che si faseve une robe 
e parcè. Di ogni robe. Al jere un 
espert di musiche strumentàl e 
coràl, di flore, di lenghis. Par chest 
lu clamavin il “mestri”. Par nò, une 
figure insostituibile». 

Il Fogolàr furlan di Milan — che 
chest an al festeze i 70 agns, e nò i 
fasin tancj auguris — al à in program 
di organizà un ricuart in memorie 
di Secco a Tarcint. Li che cumò al 
polse, e li che al à simpri lassade la 
residence e il cùr. I 

Alto But: li che la bolete 
tu le pais di mancul 
in gracie de Secab 


e Oscar Puntel 





Cuant che i call center a clamin i 
utents dal Cjanàl di Sant Pieri, 
ur corin i sgrisui jù pe schene pal 
numar di clamadis butadis jù. 
«Ma cemùt? Nol scolte nancje la 
nestre propueste straordenarie?» e 
domande cun stice la puarine che 
dispès si cjate in Albanie. 


EPÙR, ve. Culì, dulà che e 

opare la Secab, al è pòc ce fà: lis 
boletis si pain di mancul. Cuant 
che si è socis, la fuarpeade e je sù 
par jù dal 40%, rispiet a ce che 

si cjate a paià un utent di Udin. 
Ufierte straordenarie o no, di 
simpri al è cussì. Di cuant che e 

je nassude cheste Societàt eletriche 
cooperative Alto Bit, il presit al è stàt 
concorenziàl. 

Di simpri: ancjemò prime 

che a rivassin i ca// center e la 
liberalizazion dal servizi, cu lis 
nomenadis “bleonadis” di Bersani e 
dal Guvier Prodi. 

Efiet di un sburt brauròs e ante 
litteram di un ciert autonomisim. 
Rivàt dal teritori. E di une azion 
che vuê si disarès di /obby, ma 
studiade e coordenade cun altris 
cooperativis, par fà valè un dirit: 
chel di produsisi di bessòi la corint, 
di gjestîse, e tal càs di vendile al 
mostri nazionàl che ché volte, 

in regjim monopolistic, al stave 
nassint e si clamave Enel. 


Ù LA SGRIFE 


DUT A PUEST 


A peraulis, ducj i sorestants a disin 
che si à di rispietà lis minorancis. 
Stant che la marilenghe no ven 


sostignude avonde, il motîf al 

sarà che in Friûl i furlans a son 
ancjemò in maiorance. Ma lant 
indevant cussì, chei che lu fevelin a 
deventaran minorance... e al larà 
dut a puest! 





AL JERE IL 1962. Par lec, l'Ent 
Nazional Energjie Eletriche al 
varès gjestît dut lui: produzion, rêt 
e distribuzion. Dut al sarès stàt 
acuisît dal stàt centràl. Dutis lis 
centràls talianis di produzion a 
finivin culì, ma no chés societàts 
cooperativis che a vevin un limit 
di produzion, sot dai 15 milions 
di Kw. Chés a podevin sielzi di 
continuà a produsi e a gjestîsi 

la corint di bessolis. Par ché 
deroghe, si doprarin i miòr sherpa 
des tratativis politichis locàls. A 
Paluce, un al jere Emilio Di Lena, 
mestri, cerviel fin, pene rafinade e 
inteletuàl che no si varan plui di 





compagns. Diccì doc, ma cheste e 
je une altre storie. Ancje i politics 
regjonài e i parlamentàrs di che 
ete a jerin une altre storie. La lòr 
azion, insiemi, e fo fondamentàl par 
che Secab vuê e continui e jessi un 
model, jenfri lis coop de Cjargne, 
che di resint no àn lusît cuissà ce. 
L'articul 8 come 4 di ché lec dal 
1962 al fo il pont di une vitorie, che 
al lassà lis robis cemàt che a stavin 
a Paluce là che e operave Secad 

e a Fors Disore, dulà che invezit 
ancjemò in dì di vuè al funzione 
alc di simil, la “Idroelettrica”. Par 
une altre deroghe si salvà ancje 

la Idroeletriche de Valcjand!, che 

e cuvierc il Tarvisian. Secad si è 
slargjade di in ché volte: di Paluce, 
i cablis de alte tension a son rivàts 
ancje a Trep, Ravasclét, Liussûl, 
Cursuvint e, par ultin, a Sudri. Tal 
2011, cuant che e fasè fieste pai 
cent agns, e veve passe 2.600 socis. 


LA GNOVE VUÉ E JE CHE 

IN SECAB AL È CAMBIAT IL 
PRESIDENT. Andrea Boz, un 
zovin architet, al à cjapàt il puest 
dal president, ex sindic di Trep, 
Luigi Cortolezzis. La sielte, 

«par rinovà e tornà a lancà la 
operativitàt aziendal, soredut par 
vie dai invistiments strategjics, tal 
rispiet inderogabil dai valòrs de 
cooperazion, secont l'intindiment 
dai socis fondatòrs» a disin de sede 
centràl, di vie Pàl Picul. 

Cemdàt lavoraraial il gnûf president? 
Cuài i gnùfs progjets? Il 2017 al 
sarà l'an par «tornà a meti man e 
par cualificà i implants di Fontanon 
(Tamau); Enfretors (Paluce) e 
Nearies (Sudri). 

O sperìn di rivà adore di 

costruî une pigule centràl in 

Cuel Alt (Cleulis), o vin inviàt 
l'iter pe valutazion in Regjon. 
L'intervent strategjichementri 

plui impuartant al sarà chel de 
centraline di Enfretors, pont storic 
de Secab: ampliament dal edifici 

e rinovament des turbinis» al dîs 
Andrea Boz. 

«Cun altris sogjets internazionài, po 
dopo o sin impegnts ae realizazion 
dal progjet di un eletrodot 
transfrontalîr cu la Austrie. 

AI sarà di 132 kV e dut sot tiere». 
Cuissà che Terna no impari cemût 
che si fàs. 


PAR ULTIN, SECAB E STA 
STUDIANT LA PUSSIBILITÀT DI 
SLARGJÀ LA SÒ STRUTURE DI 
BANDE LARGIJE, par dà internet 
svelt ai residents dal Cjanàl di 
Sant Pieri e la costituzion di une 
rêt local par “cjamà” di corint lis 
machinis eletrichis. Al studi, e 
duncje al è dome ancjemò un 
intindiment, un colegament diret 
jenfri la linie di distribuzion Secad 
e lis centràls idroeletrichis e a 
energjie eoliche che si cjatin sul 
versant austriac, li dal Pas di Mont 


di Cròs. Il 






GNO 
COVE 


DAL FRIJL 





Midiant de storie dai cognons 
furlans, si fâs ancje la storie dal 
nestri Friùl. Chest mês us proponîn 
i 5 cognons plui frecuents a Gurize 
cjalant lelenc telefonic e presentàts 


par ordin dal plui presint. 


(gjavats fûr di «I cognomi del Friuli» 
di Enos Costantini e Giovanni Fantini 
ed. La Bassa/LithoStampa. 

O ringraciìn i aut6rs pe disponbilitàt 
e pe colaborazion). 


BRESSAN 

Al vàl dî che al ven di Bresse 
di Cjampfuarmit o di Brescia 
in Lombardie, ma no stin a 
dismenteAsi Bressa di Tarzo (TV) 
che al è dongje dal Friùl. 

1230 Bressanus calcificex a 
Glemone; 1375 Bressanus de 
Portusnaonis;, 1710 Bressan don 
Stefano di Antonio da Gorizia 
Lucinico. 


BREGANT 


Al ven de peraule brigant che 

un timp nol veve dome che 

il significàt di malvivent, ma 
ancje chel di om di mont o bon 
compagnon. 

Dopràt in maniere familiar o in 
confidence, al vàl tant che birbant, 
ligjere. 1275 Bregandus f. olim D. 
Bununi de Tolgano. 


VISINTIN O VISINTINI 

Al vàl dî origjinari di Vicence, 
vicentin. Intal 1550 a Cjamplunc 
Baptistam Marci Vicentini. 1486 


m°. Bartolomio Visintin ciroico in 


Udine. 


GRUSOVIN 


Si cjatilu a Gurize, ma ancje a 
Tarvis. Al podarès vignî fûr dal 
sloven Križ, che al podarès jessi un 
toponim (križ al sta par cròs) e cun 
da pît il sufis —ov e —in. 


CULOT 

Al ven dal incressitîf dal non di 
persone Nicolau: (Ni)culot. 

A Gurize ae fin dal 1500 Cu/loti 
Barbara filia Nicolaj. 1801 
Giovanni Culot (o Culotti) di S. 
Rocco-Gorizia. i 


No cjatistu LA PATRIE in edicule? 
No séstu ancjemò abonàt? 
Vuelistu danus une man? 


ABONITI CUNTUN 
CLICK 


PAIAMENT CUN BONIFIC “ON LINE” 


abonament par un an (11 numars) 


25 euro 


Intestàt a: «La Patrie dal Friùl 
via del Cotonificio, 129 - 33100 Udin 
Impensiti di scrivi dulà che tu sés di cjase 
par spedì il gjornàl, viòt l’esempli sot: 


«Pieri Sut, via Buia XX, 33100 Udin (UD)» 





«D soi stat Imbevit 
di culture furlane» 
Mandi 
Gianfranco Plenizio, 
mestri 
di musichis di cine 





Il mês passât, ai 7 di Fevrâr, nus à 
lassâts un grant furlan de musiche 

e de cinematografie: Gianfranco 
Plenizio. Grant pianist, compositôr 
e diretôr di orchestre, famôs soredut 
pes sôs musichis di film, al à firmàt 
cetantis colonis sonoris par regjiscj 
straordenaris, tant che Billy Wilder, 
Federico Fellini, Mario Monicelli, 
Ettore Scola, Ermanno Olmi, Luigi 
Comencini, Dario Argento, Dino 
Risi e diviers altris. 


NASSÙT A SANT LAURINÇ DI 
SEDEAN ai 10 di Zenàr dal 1941, 
daspò i studis al Conservatori 

di Udin cun Enrico De Angelis 
Valentinis, al à scomengàt a viazà, 
studiant cun composidòrs di grande 
fame, tant che Luigi Dallapiccola, 
Bruno Maderna, Hermann 
Scherchen, cjatant a Rome 

la sò patrie adotive, cence mai 
dismenteà il Friûl. 

Plui di trente films, passe 250 
direzions di orchestre, tante 
musiche sinfoniche, vocàl, di 
cjamare e libris, indulà che al 

à volùt rinovà par esempli il 
patrimoni de vocalitàt taliane 

dal Votcent, ma ancje contà 

storiis leadis ae musiche, ae 
musicologjie, aes tecnichis di 
composizion, tant che al jere espert. 
E une publicazion cun protagonist 
il Friùl, cetant curiose, jessude 


tal 2014. 


SI INTITULE PHILÒ E ALTRE 
STORIE DEL FRIULI, indulà che 
Plenizio al à volt contà diviersis 
storiis, cronichis, aventuris, che 

lu lein ae Patrie e al so paîs di 
nassite. Come che al veve dit intune 
interviste pal Messaggero Veneto: 
«Ancje se al è tant timp che o vîf 
lontan dal Friùl, o soi stàt imbevàt 
di culture furlane. 

I déf cetant. Par me al reste un 
leam insostituibil». 

Un Friùl di altris timps, scrit no par 
moralisim, ma par contà cualchi 
pigule curiositàt popolàr. 

Frugons, al veve clamât chestis 
contis, indulà che al ven fûr ancje il 
personac Filò, une Édit Piaf denant 
trat, une paisane dal mestri Plenizio 
che i plaseve cetant cjantà. Storiis, 
che a van dal 1860 a cent agns 
dopo. 

Memoriis dal autòr che il Friùl al 
ringracie e nol dismentee. Il 





Par viodi i altris contignùts 
de “La Patrie dal Friùl°”, 


abonaitsi. Dutis lis informazions si cjatin li dal sît 





www.lapatriedalfriul.org 


— === en 


Per vedere gli altri contenuti 
de “La Patrie dal Friùl°”, 
abbonatevi. Tutte le informazioni si trovano sul sito 


www.lapatriedalfriul.org 

Che tu sedis za abonât o che tu 

















le vedis lete dome cualchi volte, 


aboniti o rinove l'abonament 






a un mensîl unic: almancul une volte 





al mês, lei par furlan! 


